CELEX: 62012CA0336
Language: ro
Date: 2013-10-10 00:00:00
Title: Cauza C-336/12: Hotărârea Curții (Camera a zecea) din 10 octombrie 2013 (cerere de decizie preliminară formulată de Østre Landsret — Danemarca) — Ministeriet for Forskning, Innovation og Videregående Uddannelser/Manova A/S (Trimitere preliminară — Achiziții publice — Directiva 2004/18/CE — Principiul egalității de tratament — Procedură restrânsă — Anunț de participare — Cerere de includere în dosarul de candidatură a celui mai recent bilanț publicat — Inexistența acestui bilanț în dosarul anumitor candidați — Posibilitatea autorității contractante de a solicita acestor candidați să îi comunice bilanțul respectiv după expirarea termenului stabilit pentru depunerea dosarelor de candidatură)

23.11.2013   
            
            
               RO
            
            
               Jurnalul Oficial al Uniunii Europene
            
            
               C 344/34
            
         Hotărârea Curții (Camera a zecea) din 10 octombrie 2013 (cerere de decizie preliminară formulată de Østre Landsret — Danemarca) — Ministeriet for Forskning, Innovation og Videregående Uddannelser/Manova A/S
   (Cauza C-336/12) (1)
   
   (Trimitere preliminară - Achiziții publice - Directiva 2004/18/CE - Principiul egalității de tratament - Procedură restrânsă - Anunț de participare - Cerere de includere în dosarul de candidatură a celui mai recent bilanț publicat - Inexistența acestui bilanț în dosarul anumitor candidați - Posibilitatea autorității contractante de a solicita acestor candidați să îi comunice bilanțul respectiv după expirarea termenului stabilit pentru depunerea dosarelor de candidatură)
   2013/C 344/59
   Limba de procedură: daneza
   
      Instanța de trimitere
   
   Østre Landsret
   
      Părțile din procedura principală
   
   
      Reclamant: Ministeriet for Forskning, Innovation og Videregående Uddannelser
   
      Pârâtă: Manova A/S
   
      Obiectul
   
   Cerere de decizie preliminară — Østre Landsret — Interpretarea anexei II B la Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (JO L 134, p. 114, Ediție specială, 06/vol. 8, p. 116) — Principiul egalității de tratament — Autoritate contractantă care a stabilit drept condiție pentru precalificare depunerea de către candidat a celui mai recent bilanț — Cerere a autorității contractante adresată unor candidați care nu au anexat la cererea lor de precalificare cel mai recent bilanț să îi furnizeze bilanțurile care lipsesc în pofida expirării termenului pentru depunerea cererii de precalificare
   
      Dispozitivul
   
   Principiul egalității de tratament trebuie interpretat în sensul că nu se opune ca o autoritate contractantă să solicite unui candidat, după expirarea termenului acordat pentru depunerea candidaturilor la un contract de achiziții publice, comunicarea unor documente care descriu situația acestui candidat, precum bilanțul publicat, a căror existență înainte de expirarea termenului stabilit pentru depunerea candidaturii poate fi verificată în mod obiectiv, în măsura în care documentele contractului respectiv nu au impus în mod explicit comunicarea lor sub sancțiunea excluderii candidaturii. O astfel de solicitare nu trebuie să favorizeze sau să defavorizeze nejustificat candidatul sau candidații cărora le a fost adresată.
   
      (1)  JO C 287, 22.9.2012.